उन्होंने कहा कि वह हलके का विकास करवाने के लिए हमेशा सरगर्म रहेंगे तथा लोगों की समस्याएं दूर करना ही उनकी प्राथमिकता होगी। इस अवसर पर सीनियर कांग्रेसी नेता रजनीश गर्ग नीटा, यूथ कांग्रेस के हलका अध्यक्ष गुरप्रीत सिंह हरिके कलां, नवदीप सिंह काका धालीवाल, युवा नेता जगदेव सिंह मान चक गिलजेवाला, राजा सिंह भुट्टीवाला, मनजीत सिंह अनमोल सिंह, साहिब शर्मा, सतनाम सिंह पंच, गुरसेवक सिंह, गुरजीत सिंह, गांव रखाला के पूर्व सरपंच राजविंदर सिंह, साहिब सिंह भुदड़ आदि भी उपस्थित थे। गौरतलब है कि खेतों को खालों (छोटी कस्सियों) के जरिए पानी पहुंचाया जाता है। मगर यह खाले अक्सर टूट जाते हैं तथा ऐसे में खेतों तक पानी पहुंचने में दिक्कत पेश आती है। मगर अब यह पाइप लाइन डलने के बाद किसानों के खेतों तक पानी सीधा पहुंच सकेगा तथा उनकी फसलों का नुकसान होने से भी बचाव होगा।